बस ड्राइवरों में टकराव, परस्पर मुकदमे दर्ज
श्रीगंगानगर| रोडवेजबस अड्डे के निकट दो बस चालकों के बीच मारपीट हो गई। इस संबंध में पुलिस ने परस्पर मुकदमे दर्ज किए हैं। पुलिस के अनुसार पुरानी आबादी निवासी पवन कुमार पुत्र हेतराम बिश्नोई ने मुकदमा दर्ज कराया कि वह सोमवार सुबह करीब 11 बजे बस अड्डे के निकट स्थित बीएसएनएल कार्यालय से बस लेकर केसरीसिंहपुर के लिए रवाना हुआ। तभी रास्ते में बलतेज सिंह, धोबी अमरीक सिंह आदि ने बस रोककर उसके साथ मारपीट की और 18 हजार 200 रुपए छीन लिए। वहीं, संगतपुरा निवासी बलतेजसिंह पुत्र जगराजसिंह ने भी मुकदमा दर्ज कराया है। बलतेजसिंह के मुताबिक वह केसरीसिंहपुर रवानगी के लिए बस लेकर अड्डे के नजदीक खड़ा था कि अचानक फूलासिंह, बिट्टू और पवन ने उसके साथ मारपीट की। पुलिस ने दोनों पक्षों की ओर से मुकदमे दर्ज कर जांच बस अड्डा चौकी प्रभारी विजयसिंह को सौंप दी।
hin_Deva hin_Deva